Diari Oficial de la Generalitat Valenciana


Sumari del DOGV 4434, del 06-02-2003 (2003/1341)

DECRET 9/2003, de 4 de febrer, del Consell de la Generalitat, pel qual s'autoritza la concessió d'avals de la Generalitat a la Fundació de la Comunitat Valenciana Ciutat de les Arts Escèniques.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4434

Data del DOGV
:   06-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1341


Data del document
:   04-02-2003

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * fundació
    * garantia

DECRET 9/2003, de 4 de febrer, del Consell de la Generalitat, pel qual s'autoritza la concessió d'avals de la Generalitat a la Fundació de la Comunitat Valenciana Ciutat de les Arts Escèniques. [2003/F1341]
  
La Llei d'Hisenda Pública de la Generalitat autoritza el Consell de la Generalitat per a la concessió d'avals dins de determinades condicions que s'hi fixen.
  
Així mateix, la mencionada Llei d'Hisenda Pública establix en l'article 84.4, modificat per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat, que la Tresoreria de la Generalitat podrà acordar la renúncia al benefici d'excussió establit en l'article 1830 del Codi Civil.
  
D'altra banda, l'article 36 de la Llei 12/2002, de 27 de desembre, de Pressupostos de la Generalitat per a l'exercici 2003, establix que la Generalitat podrà prestar avals durant el dit exercici, per a les operacions de crèdit que concerten les entitats o empreses públiques i institucions firals de la Comunitat Valenciana, així com per a garantir els instruments financers emesos per fons de titulització d'actius promoguts per aquelles, fins a un límit de 601,01 milions d'euros. Els avals que s'autoritzen per mitjà d'este decret estan dins del límit esmentat.
  
D'acord amb això, a proposta del conseller d'Economia, Hisenda i Ocupació i amb la deliberació prèvia del Consell de la Generalitat, en la reunió del dia 4 de febrer de 2003,
  
DECRETE
  
Article 1
  
S'autoritza el conseller d'Economia, Hisenda i Ocupació per a concedir a l'entitat pública Fundació de la Comunitat Valenciana Ciutat de les Arts Escèniques, avals destinats a garantir operacions de crèdit, per import global de fins a 25.873.161 euros de principal, a fi de finançar el programa d'inversions per a l'exercici 2003 del projecte Ciutat de les Arts Escèniques, ubicat en els antics complexos siderúrgics d'Altos Hornos del Mediterráneo del Port de Sagunt.
  
El termini de vigència de l'autorització anterior acabarà el 31 de desembre de 2003.
  
Així mateix, s'autoritza per a atorgar avals destinats a garantir obligacions derivades de la utilització d'instruments financers de cobertura, vinculats a les operacions de crèdit a què es referix el paràgraf anterior.
  
Article 2
  
D'acord amb l'autorització establida en l'article 84.4 de la Llei d'Hisenda Pública de la Generalitat, modificat per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat, en l'atorgament dels avals a què es referix l'article anterior es renunciarà al benefici d'excussió recollit en l'article 1830 del Codi Civil.
  
DISPOSICIÓ FINAL
  
S'autoritza el conseller d'Economia, Hisenda i Ocupació perquè determine les altres condicions dels avals que s'han de prestar, en el marc del que establix el present decret, la Llei d'Hisenda Pública de la Generalitat i altra normativa d'aplicació.
  
València, 4 de febrer de 2003
  
El president de la Generalitat,
  
JOSÉ LUIS OLIVAS MARTÍNEZ
  
El conseller d'Economia, Hisenda i Ocupació,
  
VICENTE RAMBLA MOMPLET